b'\n_START_ARTICLE_\nCupa Rom\xc3\xa2niei 1956\n_START_PARAGRAPH_\nEdi\xc8\x9bia 1956 a fost a 19-a edi\xc8\x9bie a Cupei Rom\xc3\xa2niei la fotbal. A fost ultima edi\xc8\x9bie desf\xc4\x83\xc8\x99urat\xc4\x83 \xc3\xaen sisteul prim\xc4\x83var\xc4\x83-toamn\xc4\x83, sistemul competi\xc8\x9bional rom\xc3\xa2nesc revenind la normal. Dup\xc4\x83 o pauz\xc4\x83 de opt ani, finala a avut loc \xc3\xaentre dou\xc4\x83 echipe din provincie. Progresul Oradea a jucat a doua final\xc4\x83 consecutiv\xc4\x83, \xc3\xaens\xc4\x83 de aceast\xc4\x83 dat\xc4\x83 din postura de primdivizionar\xc4\x83. De cealalt\xc4\x83 parte s-a aflat Energia Metalul C\xc3\xa2mpia Turzii, echip\xc4\x83 din al doilea e\xc8\x99alon al fotbalului rom\xc3\xa2nesc.\n_START_SECTION_\nSistem de desf\xc4\x83\xc8\x99urare\n_START_PARAGRAPH_\nCluburile din Divizia A au intrat \xc3\xaen competi\xc8\x9bie \xc3\xaen faza \xc8\x99aisprezecimilor de final\xc4\x83. \xc3\x8en fiecare faz\xc4\x83 a avut loc un singur meci \xc3\xaentre cele dou\xc4\x83 echipe, desf\xc4\x83\xc8\x99urat pe terenul uneia dintre ele. \xc3\x8en caz de egalitate dup\xc4\x83 90 de minute, s-au disputat prelungiri timp de 30 de minute. Dac\xc4\x83 egalitatea a persistat, calificat\xc4\x83 \xc3\xaen runda urm\xc4\x83toare a fost stabilit\xc4\x83 echipa oaspete.'